शार्लेट, नॉर्थ कैरोलीना

शार्लेट यह अमेरिका के नॉर्थ कैरोलीना राज्य का सबसे अधिक आबादी वाला शहर है। २०२० की जनगणना में जनसंख्या ८७४,५७९ थी, जिससे शार्लेट संयुक्त राज्य अमेरिका का १५ वां सबसे अधिक आबादी वाला शहर, दक्षिण में सातवां सबसे अधिक आबादी वाला शहर और जैक्सनविल, फ्लोरिडा के बाद दक्षिणपूर्व में दूसरा सबसे अधिक आबादी वाला शहर बन गया। ये शार्लेट महानगरीय क्षेत्र का सांस्कृतिक, आर्थिक और परिवहन केंद्र है, जिसकी अनुमानित २०२३ की जनसंख्या २,८०५,११५ है जो संयुक्त राज्य अमेरिका में २२ वें स्थान पर है।

 इतिहास 
150px|thumb|left|रानी शार्लेट
स्पेनिश अभिलेखों के अनुसार, कैटावबा इंडियन्स, शार्लेट क्षेत्र में मेक्लेनबर्ग काउंटी में बसने वाली पहली ज्ञात ऐतिहासिक जनजाति थी, तथा इनका उल्लेख पहली बार १५६७ के आसपास हुआ था। इस शहर का नाम युनाइटेड किंगडम के राजा जॉर्ज तृतीय की पत्नी रानी शार्लेट के नाम से रखा गया था। शहर की स्थापना ३ दिसंबर १७६८ को हुई थी, और रानी शार्लेट १७६१ में रानी बनी थी। इसिलिए इस शहर को "क्वीन सिटी" के नाम से भी जान जाता हैं।

 आबादी 
२०२० की जनगणना में, शहर में ८७४,५७९ लोग थे, ३४२,४४८ घर और १९५,६१४ परिवार रहते थे। १९७० में, अमेरिकी जनगणना ब्यूरो ने शार्लेट की आबादी ३०.२% अश्वेत और ६८.९% श्वेत बताई थी। पर २०२० में, ३९.७२% आबादी गैर-हिस्पैनिक श्वेत, ३२.५% अश्वेत या अफ्रीकी अमेरिकी, ०.२५% मूल अमेरिकी, ७.०२% एशियाई, ०.०५% प्रशांत द्वीप वासी, ४.१५% अन्य या मिश्रित और १६.३२% किसी भी जाति के हिस्पैनिक या लैटिन अमेरिकी थे। यह राष्ट्रीय जनसांख्यिकीय बदलाव को दर्शाता है क्योंकि हिस्पैनिक या लैटिनो और एशियाई लोगों की आबादी में वृद्धि हुई है।

 मौसम 
दक्षिण-पूर्वी संयुक्त राज्य अमेरिका के पीडमोंट क्षेत्र के अधिकांश भाग की तरह, शार्लेट में भी आर्द्र उपोष्णकटिबंधीय जलवायु है, जिसमें चार अलग-अलग मौसम होते हैं। सर्दियाँ छोटी और काफी हल्की होती हैं, जनवरी में सामान्य दैनिक औसत तापमान  होता है। कभी-कभी तापमान  से नीचे गिर सकता है, लेकिन शार्लेट में  से ज़्यादा गर्म सर्दियों के दिन भी होते हैं। औसतन, प्रति वर्ष ५९ रातें ऐसी होती हैं जो शून्य से नीचे गिरती हैं, और केवल १.५ दिन ऐसा होता हैं जो शून्य से ऊपर नहीं उठता। वर्ष भर वर्षा समान रूप से वितरित होती है।

 चित्रदिर्घा 

 संदर्भ 

श्रेणी:अमेरिका के शहर
श्रेणी:नॉर्थ कैरोलीना